**Anexa nr.6**

la Instrucţiunea privind etapele, termenele, modul

şi procedurile de înregistrare a valorilor mobiliare

**Forma şi conţinutul prospectului ofertei publice pe piaţa primară a valorilor mobiliare** **elaborat sub forma unui singur document**

# **1.** În cazul în care emitentul alege să elaboreze prospectul sub forma unui singur document, prospectul respectiv este structurat în părțile menționate mai jos, ordonate după cum urmează:

# 1) Cuprinsul clar și detaliat;

# 2) Rezumatul care reprezintă, în fapt, o introducere la prospect, întocmit într-un format comun, ce cuprinde 5 secțiuni (A-E), conform Anexei nr. 20 la prezenta Instrucțiune;

# 3) Informații solicitate în Anexele nr.7-19 la prezenta Instrucțiune pe baza cărora este elaborat prospectul, în dependență de tipul valorilor mobiliare și emitentului, inclusiv factorii de risc legați de emitent și de categoria de valori mobiliare care face obiectul emisiunii.

# **2.** Forma și conținutul rezumatului prospectului furnizează, împreună cu prospectul, informații corespunzătoare privind elementele esențiale ale valorilor mobiliare în cauză pentru a ajuta investitorii să decidă dacă să investească în astfel de valori mobiliare.

# **3.** Rezumatul se va expune în consecutivitatea stabilită în prezenta Instrucțiune și include informaţii extrase din fișa (documentul) de înregistrare și nota privind valorile mobiliare aplicabile emitentului în corespundere cu părțile de bază ale prospectului.

# **4.** În prospect sau în părțile componente ale acestuia pot fi incluse informații prin trimiteri, în special în cazul în care acestea sunt prezentate într-unul dintre următoarele documente:

# informațiile financiare anuale sau provizorii;

# documentele elaborate cu ocazia unei operațiuni speciale, precum o fuziune sau dezmembrare;

# rapoartele de audit sau rapoartele financiare;

# actul constitutiv sau statutul;

# prospectele și/sau părțile componente ale acestuia aprobate și publicate anterior;

# informațiile reglementate.

# **5.** Rezumatele nu trebuie să conțină trimiteri la anumite părți ale prospectului.

# **6.** În cazul în care un document care poate fi inclus prin trimitere conține date care s-au schimbat semnificativ, prospectul sau părțile componente ale acestuia specifică expres acest lucru și furnizează informațiile actualizate.

# **7.** Emitentul poate include informații prin trimiteri doar cu condiția că acestea sunt clare, exacte și accesibile/transparente, astfel ca să nu să se compromită protecția investitorilor.